alexandrainst/scandi-wiki huggingface dataset:
Svoldergata (Oslo)

Svoldergata er en gate på Skillebekk i Bydel Frogner i Oslo. 

Gaten strekker seg fra Framnesveien og krysser Niels Juels gate, Gabels gate, Bjørn Farmanns gate og ender i Leiv Eirikssons gate.

Gaten ligger i et rolig og idyllisk område ned mot Frognerstranda uten gjennomgangstrafikk. Svoldergata har nærhet til sjøen, Aker Brygge, Solli plass, Frogner og sentrum. I tillegg ligger Bygdøy og Huk en sykkeltur unna.

Populærkultur
 Svoldergata er kjent fra romanen Beatles av Lars Saabye Christensen.

Se også
Slaget ved Svolder

Litteratur

Eksterne lenker
 

Veier i Oslo
Skillebekk
Harald Jensen

Harald Jensen (født 18. desember 1966 i Asker) er en norsk sportsskytter som konkurrerer i øvelsen skeet. Han ble europamester så tidlig som i 1993, senere har han tatt både sølv og bronse i EM individuelt, samt at han har tatt hele tre EM for lag. Jensen ble både verdensmester og europamester i 2002. Under Sommer-OL 2004 i Athen ble han nummer 6 og under Sommer-OL 2008 i Beijing ble han nummer 12.

I verdenscupen har Jensen fire gull, tre sølv samt tre bronse.

I august 2008 vant han NM-sølv i skeet, bare slått av sølvvinneren i Sommer-OL 2008 i Beijing, Tore Brovold.

Referanser

Eksterne lenker 
 

Norske skyttere
Deltakere for Norge under Sommer-OL 1992
Skyttere under Sommer-OL 1992
Deltakere for Norge under Sommer-OL 1996
Skyttere under Sommer-OL 1996
Deltakere for Norge under Sommer-OL 2000
Skyttere under Sommer-OL 2000
Deltakere for Norge under Sommer-OL 2004
Skyttere under Sommer-OL 2004
Deltakere for Norge under Sommer-OL 2008
Skyttere under Sommer-OL 2008
Fødsler i 1966
Kongepokalvinnere i skytesport
Jón Páll Sigmarsson

Jón Páll Sigmarsson (født 28. april 1960, død 16. januar 1993) var en  strongman, styrkeløfter, kroppsbygger og vektløfter fra Island, som vant Verdens sterkeste mann tevlingen fire ganger (1984, 1986, 1988 og 1990). I 1984, ble Sigmarsson islandsk mester i kroppsbygging i +90-kilosklassen. Han holdt den skandinaviske junior-rekorden i markløft fra 1982 til 2003, da rekorden ble slått av islendingen Benedikt Magnússon.

Han hadde et kjent uttrykk: «det er ikke verdt å leve dersom du ikke kan ta markløft». Det brutalt ironiske med dette utsagnet, er at han falt død om som 32-åring mens han trente markløft.

To andre utsagn han var kjent for: «Jeg er ingen Eskimo, jeg er en Viking!», og: «det er ikke noe problem for Jón Páll».

Strongman meritter

Verdens sterkeste mann 
 1983 – 2.-plass
 1984 – 1.-plass
 1985 – 2.-plass
 1986 – 1.-plass
 1988 – 1.-plass
 1989 – 3.-plass
 1990 – 1.-plass

«World Muscle Power Championship» 
 1985 – 1.-plass
 1986 – 1.-plass
 1987 – 1.-plass
 1988 – 3.-plass
 1989 – 1.-plass
 1990 – 1.-plass
 1991 – 1.-plass

Europa's sterkeste mann 
 1983 – 3.-plass
 1985 – 1.-plass
 1986 – 1.-plass
 1987 – 3.-plass
 1988 – 2.-plass
 1989 – 3.-plass
 1990 – 4.-plass
 1992 – 4.-plass

Referanser

Eksterne lenker 

 
 Hyllest til J.P.S:

| colspan = 3 align = center | Verdens sterkeste mann 
|- 
| width = 30% align = center | Første:Geoff Capes
| width = 40% align = center | Første tittel (1984)
| width = 30% align = center | Neste:Geoff Capes
|- 
| width = 30% align = center | Forrige:Geoff Capes
| width = 40% align = center | Andre tittel (1986)
| width = 30% align = center | Neste:-
|- 
| width = 30% align = center | Forrige:-
| width = 40% align = center | Tredje tittel (1988)
| width = 30% align = center | Neste:Jamie Reeves
|- 
| width = 30% align = center | Forrige:Jamie Reeves
| width = 40% align = center | Fjerde tittel (1990)
| width = 30% align = center | Neste:Magnús Ver Magnússon

Jon Pall Sigmarsson
Strongmen
Jon Pall Sigmarsson
Kroppsbyggere
Verdens sterkeste mann
Fødsler i 1960
Dødsfall i 1993
Sofia Jannok

Brita Maret Sofia Jannok (født 15. september 1982 i Arvidsjaur kommune i Norrbottens län) er en svensk-samisk artist, sanger, låtskriver, reineier, skuespiller og radioprogramleder. Hun synger vanligvis på nordsamisk og joiker. Sofia Jannok bor siden 2011 tildels i Umeå og tildels i Rävudden, Luokta-Mávas sameby. Sofia Jannoks popmusikk er en blandning av ulike musikkstiler; som visesang, jazz og jojk. Hon synger som regel på nordsamisk, men skriver sine sanger også på både svensk og engelsk.

Sangkarriere 
Sofia Jannok var tidligere sammen med Anna Kärrstedt i duon Sofia och Anna. Hon uppträdde i pausen i Melodifestivalen 2009 med låten Waterloo på samisk ("Čáhcceloo"). Den 30. juni 2009 var hon sommarprater i Sveriges Radio P1, og dagen etter, den 1 juli, medvirket hon i SVT:s program fra Skansen i Stockholm om innvielsen av Sveriges ledelse i EU. Ved Riksmötets åpning i Riksdagshuset i Stockholm 15 september 2009 framførde hun "Samelands vidder". Sammen med Mariela Idivuoma var hun programleder ved musikfestivalen Liet-Lávlut 2006. Jannok ledet programserien "Mailbmi – små folk stor musik i Sveriges Radio P2". Den 23–30 mai 2010 opptrådte Jannok i Kina på barer och klubbar, blant annet i Shanghai og Peking. 4–5 juni 2010 deltogk Jannok i Talvatisfestivalen i Jokkmokk Sofia Jannok er nominert to ganger til "Grammis".

Aktivisme 
Som offentlig person har Jannok flere ganger i sosiale medier tatt standpunkt mot gruvenæringens etablering i Sameland, samt arbeidet for miljøsaken i ulike sammenhenger. Hun deltok på klimakonferensen COP 21 i Paris 2015, både som offisiell deltaker og som demonstrant.

Under innvielsen av kulturhovedstadsåret i Umeå 2014 gjennomførte Jannok en antirasistisk appell sammen med Cleo og Kristin Amparo før de fremførte låten «Faller en, faller alla». Som en del av sceneuttrykket hadde de med seg antifascistiske aktivister med budskapet «Free Joel» som sikter til en person som ble arrestert og dømt for drapsforsøk og voldelige opptøyer i anledning antirasistiske demonstrasjoner i Kärrtorp i 2013.

Priser og utmerkelser (utvalg)
2006 – Norrbottens läns landstings Rubus arcticus
2006 – Gevalias musikpris
2007 – Prins Eugens Kulturpris
2008 – SKAP-stipendium
 2017 – Ulla Billquist-stipendiet
 2019 – Stipendiat Stiftelsen Visans Vänners Stipendiefond
 2020 – Evert Taube-stipendiet
 2021 – "Hedersdoktor vid Luleå tekniska universitet"

Diskografi 

Album
 2000 - Dál Juovlla Čuovggaid Cahkkehit (Anna Kärrstedt, Åsa Blind, Sofia Jannok)
 2007 - White = Ceaskat
 2009 - Áššogáttis' 2013 - ÁHPI (Wide as Oceans) 
 2016 - ORDA - This Is My Land
 2021 - Lávv UEP 2020 - Vacker Dálvi (Anna Kärrstedt & Sofia Jannok)Singler'
 2000 - «Du Calmmit» = Your Eyes / «Rievssat» = White Grouse (Anna Kärrstedt & Sofia Jannok)
 2008 - «Áššogáttis» = By The Embers / «Golle Máze» = Golden Maze

Referanser

Eksterne lenker 
 
 
 
 

Svenske sangere
Personer fra Gällivare
Samiske musikere
Vinnere av Sámi Grand Prix
Vinnere av Áillohaš musikkpris
Bill Kazmaier

Bill Kazmaier (født 30. desember 1953 i Burlington, Wisconsin) er en tidligere styrkeløfter og strongman fra USA.
Kazmaier spilte amerikansk fotball på universitetet fra 1973-1974, da han kuttet ut skolen for å satse fullt på styrkeløft.

I 1979, vant han det amerikanske mesterskapet (IPF) i styrkeløft. Det samme gjorde han i 1983. I 1981, ble Kazmaier den andre i verden til å ha klart over 300 kg i benkpress i konkurranse. Den første var Jim Williams, som klarte 306.5 kg i 1972. Kazmaier satte i 1981 verdensrekord sammenlagt i +125-kilosklassen med totalvekten 1,100 kg (2,425 lb), rekord inntil Brian Siders løftet 1102,5 kg i 2004. 

Kazmaier vant Verdens sterkeste mann tre ganger (1980, 1981 og 1982). Etter disse seirene, ble han ikke invitert til å delta flere ganger før i 1988, hvor han endte som nummer to bak Jón Páll Sigmarsson. I 1989 endte han på fjerdeplass. De siste årene, har han vært kommentator på ESPN under WSM-sendingene.

Referanser

Eksterne lenker 
 
 Video av Kazmaier i WCW #1
 Video av Kazmaier i WCW #2

| colspan = 3 align = center | Verdens sterkeste mann 
|- 
| width = 30% align = center | Forrige:Don Reinhoudt
| width = 40% align = center | Første tittel (1980)
| width = 30% align = center | Neste:Han selv
|- 
| width = 30% align = center | Forrige:Han selv
| width = 40% align = center | Andre tittel (1981)
| width = 30% align = center | Neste:Han selv
|- 
| width = 30% align = center | Forrige:Han selv
| width = 40% align = center | Tredje tittel (1982)
| width = 30% align = center | Neste:Geoff Capes

Strongmen
Styrkeløftere fra USA
Fribrytere fra USA
Bjarne Østerud

Bjarne Østerud (født 23. juli 1940 i Eidsvoll) er en norsk professor og biokjemiker.

Han er biokjemiker med doktorgrad i mekanismene for blodlevring. Østerud er dessuten professor ved Det medisinske fakultet ved Universitetet i Tromsø.

Som liten ble han medisinsk feilbehandlet, noe som førte til et ødelagt immunsystem i huden.

Østerud ble i 2006 tildelt Kongens fortjenstmedalje i gull for sitt mangeårige forsker- og undervisningsarbeid.

Han har patent på kosttilskuddet OliVita sammen med Edel O. Elvevoll.

Referanser

Litteratur 

 Bjarne Østerud blogg: http://www.bjarneosterud.no/

Norske medisinprofessorer
Norske kjemikere
Kongens fortjenstmedalje i gull
Professorer ved Universitetet i Tromsø
Personer fra Eidsvoll kommune
Fødsler i 1940
Meta Wolff

Meta Wolff (født 13. august 1902, død 6. november 1941 i Berlin) var en tysk teaterskuespillerinne.

Meta Wolff arbeidet fra sesongen 1929/1930 ved teateret i Halberstadt. 10. april 1930 ble hun gift med sin kollega Joachim Gottschalk, som på 1930-tallet ble en kjent filmskuespiller.

I februar 1933, rett etter Hitlers maktovertagelse, ble sønnen Michael født. Etter at de nye nazistiske myndighetene ble kjent med at Meta Gottschalk var jøde, fikk Joachim Gottschalk valget mellom å skille seg fra henne eller bli sendt til fronten. Ettersom han nektet å skille seg fra henne fikk han yrkesforbud.

Høsten 1941 kom meldingen om at Meta Wolff og sønnen ville bli deportert til ghettoen i Theresienstadt. Joachim Gottschalks søknad om å bli deportert sammen med sin kone og sønn ble avvist. Da de ikke så noen utvei begikk familien selvmord sammen.

Meta og Joachim Gottschalks skjebne inspirerte filmen Ehe im Schatten (1947) og John O’Keefes skuespill Times Like These (2002). I filmen Ehe im Schatten er figuren «Elisabeth» basert på Meta Gottschalk og den ble tolket av Ilse Steppat.

Familien Gottschalk er begravet på Südwestkirchhof Stahnsdorf i Stahnsdorf ved Berlin, og fikk status som æresgrav i 1999.

Eksterne lenker 
 www.zeit.de (artikkel om Meta Wolff og Joachim Gottschalk)

Tyske skuespillere
Fødsler i 1902
Dødsfall i 1941
Molotov-brødboks

En molotov-brødboks (finsk: Molotovin leipäkori) er det finske navnet for det sovjetiske klasevåpenet RRAB-3, som bestod av en sylinder som var 2,25 meter lang og 0,9 meter i diameter og inneholdt en blanding av høyeksplosive bomber og brannbomber. Den ble brukt til å bombe de finske byene under vinterkrigen.

Se også
Vjatsjeslav Molotov – Sovjetunionens regjeringssjef og utenriksminister under vinterkrigen
Molotovcocktail – et annet våpen navngitt etter Molotov

Bomber
Sovjetunionen under andre verdenskrig
Finland under andre verdenskrig
Craig Ferguson

Craig Ferguson (født 17. mai 1962 i Glasgow i Skottland) er en skotsk-amerikansk talkshow-vert, tekstforfatter, imitator, forfatter, skuespiller og komiker.

Ferguson spilte trommer i punkbandet The Bastards from Hell, senere kjent under navnet Dreamboys. Bandet spilte regelmessig i Glasgow fra 1980 til 1982. Han startet sin karriere som komiker i Storbritannia under scenenavnet Bing Hitler. Fra 1996 til 2003 spilte han kontorsjef Nigel Wick i komiserien The Drew Carey Show. I 2005 tok han over Late Late Show etter Craig Kilborn. Peter Lassally stod for valget av ny programleder. Lassally mente han så igjen mye av det samme han så i David Letterman og Johnny Carson på samme stadiet i karrieren.

Filmografi 
 Brave (2012) (stemme) Lord Macintosh
 How to Train Your Dragon (2010) (stemme) Gobber (post-production)
 The Hero of Color City (2010) (filming)
 SpongeBob SquarePants (1 episode, 2009)
 The Ugly Truth (2009) – seg selv
 Family Guy – seg selv (1 episode, 2009)
 Trust Me (2007) Ted Truman
 American Dad! Evil Barry (1 episode, 2006)
 Niagara Motel (2006) Phillie
 Vampire Bats (2005) (TV) Fisherman #1
 Life As We Know It Oliver Davies (1 episode, 2005)
 Trust Me (2005) Ted Truman
 Lemony Snicket's A Series of Unfortunate Events (2004) Person of Indeterminate Gender 
 The Drew Carey Show Nigel Wick (66 episoder, 1996–2004)
 Lenny the Wonder Dog (2004) Dr. Wagner
 I'll Be There (2003) Paul Kerr
 Prendimi l'anima (2002) Richard Fraser 
 Life Without Dick (2002) Jared O'Reilly
 The Legend of Tarzan Samuel T. Philander (4 episoder, 2001)
 The Angry Beavers TV-annonsør (1 episode, 2001)
 Rock & Roll Back to School Special (2001) (TV) Marty's Pimple
 Buzz Lightyear of Star Command NOS-4-A2 (5 episoder, 2000)
 Chain of Fools (2000) Melander Stevens
 Born Romantic (2000) Frankie 
 One Life Stand (2000) Karaoke Crowd
 Saving Grace (2000) Matthew Stewart
 The Big Tease (1999) Crawford Mackenzie
 The Wild Thornberrys Jope (1 episode, 1999)
 Modern Vampires (1998) (TV) Richard 
 Freakazoid! Roddy MacStew (5 episoder, 1995–1997)
 Almost Perfect Peter Church (1 episode, 1996)
 Jeremy Hardy Gives Good Sex (1995)
 Maybe This Time (1995) (TV) Logan McDonough
 One Foot in the Grave Glaswegian (1 episode, 1993)
 The Bogie Man (1992) (TV)
 The Craig Ferguson Story (1991) (TV)
 The Craig Ferguson Show (1990) (TV)
 Dream Baby (1989) (TV) Big Mick
 Chelmsford 123 Scotsmen #1 (1 episode, 1988)
 Red Dwarf Confidence (1 episode, 1988)
 The Ferguson Theory (5 episoder, 1994)

Bøker 
 Between the Bridge and the River ISBN 0811853756(Hardcover) ISBN 0811858197(Paperback)
 American on Purpose: The Improbable Adventures of an Unlikely Patriot ISBN 978-0-06-171954-7

Referanser

Eksterne lenker 
 Biografi hos CBS
 
 Nettsted hos CBS
 The Late Late Show with Craig Ferguson hos Internet Movie Database
 Late Late Show with Craig Ferguson Theme Song
 Craig Ferguson Online
 Craig Ferguson hos NNDB
 A fans web site devoted to Craig Ferguson

Skotske forfattere
Skotske komikere
Skotske skuespillere
Forfattere fra USA
Komikere fra USA
Skuespillere fra USA
Programledere fra USA
Personer fra Glasgow
Skotske stemmeskuespillere
Erytritol

Erytritol er en sukkeralkohol (polyol) som forekommer naturlig i noen frukter og fermenterte matvarer. Den har ca. 70% av sukkerets søtsmak, påvirker ikke blodsukkernivået og inneholder 0 kcal per gram. Erytritol fremstilles gjennom fermentering av glukose.

Referanser 

Sukkeralkoholer
Maltitol

Maltitol er en sukkeralkohol ofte brukt som sukkererstatning. Det har 75-90 prosent av søtheten vi finner i sukrose, og like egenskaper, med unntak av at det ikke kan brunes. Det blir brukt som sukkererstatning fordi det har færre kalorier, ikke frembringer tannråte og har mindre utslag på blodsukkermålinger. Overdrevet bruk av maltitol kan imidlertid føre til fordøyelsesproblemer.

Maltitol har, sammen med maltitolsirup, E-nummer 965, og er tillatt for bruk i Norge og EU.

Sukkeralkoholer
Søtningsstoffer
E-stoffer
Mannitol

Mannitol er en sukkeralkohol som finnes naturlig i blant annet alger, oliven, sopp og selleri. Det fremstilles ved hydrogenering av fruktose og glukose. Det finnes kun i krystallisert form, og har en søtningsgrad på 0,6-0,7 sammenlignet med vanlig rørsukker.

Mannitol har E-nummer 421, og er tillatt som næringsmiddeltilsetning i Norge og EU. Det blir først og fremst brukt til legemidler og kosttilskudd, men anvendes også i tyggegummi og andre næringsmidler.

Sukkeralkoholer
Søtningsstoffer
E-stoffer
ATC B05B
Smalkjempe

Smalkjempe (Plantago lanceolata) er en flerårig plante som tilhører kjempefamilien. Den blir 10 til 50 cm høy og har en rosett av lansettformete blader ved grunnen. Bladene har tydelig buenervatur. Blomstene er brune med hvite støvbærere og stengelen er opprettet, lengre enn bladene og femkantet. Smalkjempe er vanlig i slåttemark, enger og heier i Sør-Norge.

Bladene kan høstes på våren og forsommeren og brukes til salater eller som grønnsak. Blomsterknoppene kan spises rå eller stekt, og av frøene presses det olje med en nøtteaktig smak. Røttene kan brukes sammen med andre grønnsaker i stuinger. Smaken minner om sjampinjong.

Eksterne lenker 
 

 Urtekildens planteleksikon: Smalkjempe

Kjempeslekta
Planter formelt beskrevet i 1753
Planter formelt beskrevet av Carl von Linné
Ancestral Legacy

Ancestral Legacy (tidligere Permafrost) er et norsk gothic metal-band fra Froland/Arendal i Aust-Agder.

Historie 
Bandet ble stiftet i desember 1995 som Permafrost. I starten var musikken inspirert av ekstrem metal som Dissection, , Darkthrone og Ulver. Bandet skiftet navn til Ancestral Legacy i 1999 og ble mer symfonisk.

Utgivelser 
Bandet utga to demoer, en selvtitulert i 2000 og Emptiness i 2002.  To av medlemmene sluttet og Eddie Risdal (vokalist/gitarist i V:28 også) samlet nye medlemmer. Demoen Of Magic Illusions og promoen Goodbye Reality kom i henholdsvis 2003 og 2004. Førstnevnte ble i 2005 utgitt på nytt med fire bonusspor av den russiske labelen Magik Art. I februar samme år spilte bandet to konserter på by:Larm i Stavanger, sammen med blant annet Theatre Of Tragedy, Sirenia og . En musikkvideo til låta «Crash Of Silence» ble vist på NRK2s Metal Svisj video jukeboks høsten 2005.

I 2007 ble 14 låter spilt inn til et kommende album, Nightmare Diaries. Låtene ble mikset i januar 2008 av Knut Magne Valle på studioet hans. I april ble EP-en Trapped Within the Words utgitt av bandet selv. Albumet Nightmare Diaries ble utgitt vinteren 2010 på det britiske selskapet . En dobbel samle-CD utgitt av det amerikanske plateselskapet Sirenette sommeren 2008 har med Ancestral Legacys låt «Chosen Destiny» fra det kommende albumet. Andre band på utgivelsen er blant annet After Forever og Epica. Vinteren og våren 2012 spiller bandet inn låter til et kommende album, planlagt utgitt i 2012.

I september 2014 gav ut bandet sitt tredje studioalbum med tittelen Terminal, med meksikanske sangeren Isadora Cortina.

Diskografi 
Ancestral Legacy (Demo, 2000)
Emptiness (Demo, 2002)
Of Magic Illusions (Demo, 2003)
November (Demo, 2003)
Goodbye Reality (Promo, 2004)
Crash of Silence (DVD, 2005)
Of Magic Illusions (Studioalbum, 2005)
Trapped Within the Words (EP, 2008)
Nightmare Diaries (Studioalbum, 2010)
Terminal (Studioalbum, 2014)
The Silent Frontier (EP, 2019)

Medlemmer
Nåværende medlemmer
 Isadora Cortina  – Vokal, keyboard
 Eddie Risdal – Gitar, vokal
 Jon Rune Førland – Gitar
  – Bassgitar
  – Trommer

Tidligere medlemmer
 Tor Arvid Larsen - Gitar (2002-2013)
 Atle «Anton Dead» Johansen – Bassgitar (2003–2011)
 Elin Anita Omholt – Vokal (2002–2008)
 Børre Iversen – Trommer (2002–2005)
  – Bassgitar, vokal (1995–2002)
 Øyvind Rosseland – Synthesizer, gitar (1998–2002)
 Stefan Hammer Knutsen – Trommer (2000–2001)
 Thomas Bie – Gitar (2001)

Gjesteartister
Isadora Cortina – vokalist i Trapped Within the Words (2008)
Knut Magne Valle – effekter i Trapped Within the Words (2008)
Knut Magne Valle – gitarsolo og effekter i Nightmare Diaries (2010)
Jason Deaville – spoken words på Nightmare Diaries (2010)
Hugo Isaksen – gitarsolo i Goodbye Reality (2004)

Referanser

Eksterne lenker 
 
 

Ancestral Legacy
Musikk i Arendal
Band etablert i 1995
Norske gothic metal-band
Harald Bøckman

Lars Harald Bøckman (født 4. september 1945 i Asker) er en norsk forsker ved Senter for utvikling og miljø ved Universitetet i Oslo. Han er sinolog, regnes som ekspert på kinesisk språk, kultur, historie og politikk, og er koordinator for Nettverk for Asiastudier. 

Hans faglige hovedbeskjeftigelse er Kinas politiske kultur og historie. Bøckman har også skrevet om kinesisk litteratur og oversatt kinesisk filosofi, poesi og prosa til norsk.

Han engasjerte seg på 1960-tallet på venstresiden, og var på 1970-tallet aktiv i ml-bevegelsen. I 1966 ble han medlem av Sos-stud og Suf-stud. Han var med i SUF(m-l) fram til 1973 og i AKP(m-l) fra partistiftelsen i 1973 til 1976.

Bøckman var leder for Vennskapssambandet Norge-Kina fra 1973 til 1976, og var på denne tiden sentral i arbeidet med å arrangere såkalte «vennskapsturer» fra Norge til Kina. I 1991 var han en av initiativtakerne da Nordisk forening for Kinastudier ble opprettet, og ble leder for foreningen fra 1993 til 1995. Fra 1992 til 1994 var han styremedlem i Europeisk forening for Kinastudier, og fra 1994 til 1996 generalsekretær.

I forbindelse med en tur som guide til Kina samtidig med avviklingen av Sommer-OL 2008 ble Bøckman nektet visum. Bakgrunnen var trolig at han har vært en uttalt kritiker mot regimet ved flere tilfeller. Bøckman krevde i etterkant en unnskyldning fra Kinas ambassade. Han ble også nektet innreisevisum i 2015, da han ville delta på verdenskongressen for historikere i Jinan.

Bibliografi

På norsk 
 2011: Kvinnestemmer i Kinas eldste poesi (gjendiktninger) 
 2000: Gå mot vinteren : dikt i utvalg (Bei Dao; utvalg og gjendiktning ved Harald Bøckman)
 1999: Kunsten å krige, etter Sun Zi, Gyldendal  
 1995: Det politiske spillet om Kinas framtid. Refleksjoner ved et epokeskifte, Cappelen

På kinesisk 
 2011: Wo zhanzhe, wo shoudeliao (oversettelse av Olav H. Hauge til kinesisk)

Referanser

Eksterne lenker 
 Om Bøckman på nettsidene til Senter for utvikling og miljø (besøkt 27. juli 2013)

Norske sakprosaforfattere
Norske oversettere
Norske sinologer
Norske områdehistorikere
Personer fra Asker kommune
Fødsler i 1945
Liggesykkel

Liggesykkel er en type sykkel der man sitter bakoverlent eller ligger i stedet for å sitte rett opp og lene seg forover. De finnes både som tohjuls- og trehjulssykler. 

På engelsk kalles liggesykler for recumbent bicycles. Liggesykler med tre hjul kalles på engelsk for trike, en sammentrekning av tricycle som brukes om andre typer trehjulinger. HPV (forkortelse for Human Powered Vehicle) er en engelsk fellesbetegnelse for liggesykler og andre framkomstmidler og farkoster som blir drevet av menneskelig muskelkraft, enten det er til transport på land, i lufta eller på vann.

Se også 
Velomobil

Eksterne lenker 
 
 Norsk side om liggesykler
 Engelsk side om liggesykler
 Norsk forhandler av HP Velotechniks
 Norsk forhandler av diverse liggesykler

Sykler
«Schmack»

«Schmack» er et norsk kulturprosjekt som består av bok, film, utstilling samt lyd. I sentrum står Even Evensen, en tretten gammel gutt født med Down syndrom.

Boken består av betraktninger formulert som poetiske tekster av psykiater Brit Hunstad. Hun bor i Sandefjord og er Even Evensens mor. Hunstad har initiert og er forfatter av boken. Hun har fra 2005 jobbet med Trine Mikkelsen, som har bidratt med fotografier og Lena Dybdahl har stått for design. Bildene blir også utstilt i en galleriutstilling.

Lydprosjektet som følger med tar utgangspunkt i Evens  stemme og lyder, som møter profesjonelle jazzmusikere. Bassisten Terje Gewelt har vært musikalsk ansvarlig. Gitaristen Bjørn Klakegg og slagverkeren  Kenneth Ekornes har medvirket som musikere. Lydopptakene er gjort av Even Evensen hjemme hos seg selv. CD-platen følger med boken.

Tidligere statsminister Kåre Willoch har bidratt med tekst i boken.

Prosjektet har blitt tildelt 549.000 kroner i Extra-midler fra ExtraStiftelsen Helse og Rehabilitering.

Prosjektet ble lansert i slutten av august 2008.

Eksterne lenker 
Scmack.no – Offisiell hjemmeside

Norske bøker